महाबलीपुरम के समुद्र तट पर PM मोदी ने की साफ-सफाई, VIDEO शेयर कर बोले- तय करें कि...  
पीएम मोदी ने चलाया सफाई अभियान 
समुद्र तट पर कचरा उठाते दिखे पीएम 
ट्वीट कर साझा किया वीडियो
प्रधानमंत्री नरेंद्र मोदी (PM Modi) चीनी राष्ट्रपति शी चिनफिंग (Xi Jinping) से अनौपचारिक बातचीत के लिए तमिलनाडु के महाबलीपुरम (ममल्लापुरम) में हैं. आज सुबह पीएम ने महाबलीपुरम के एक समुद्र तट पर जॉगिंग के दौरान साफ-सफाई की. पीएम मोदी ने एक वीडियो ट्वीट किया है, जिसमें समुद्र तट पर वे कूड़ा-कचरा उठाते हुए दिख रहे हैं. प्रधानमंत्री नरेंद्र मोदी ने ट्वीट कर कहा, 'आज सुबह ममल्लापुरम के एक तट पर करीब 30 मिनट तक प्लॉगिंग (जॉगिंग के साथ साफ-सफाई) की. हम सभी को यह सुनिश्चित करना चाहिए कि हमारे सार्वजनिक स्थान साफ-सुथरे रहें. साथ ही हमें यह भी सुनिश्चित करना चाहिए कि हम फिट और स्वस्थ रहें.' आपको बता दें कि आज पीएम मोदी और चीन के राष्ट्रपति शी चिनफिंग के बीच महाबलीपुरम में बातचीत होगी.
Plogging at a beach in Mamallapuram this morning. It lasted for over 30 minutes.
Also handed over my ‘collection' to Jeyaraj, who is a part of the hotel staff.
Let us ensure our public places are clean and tidy!
Let us also ensure we remain fit and healthy. pic.twitter.com/qBHLTxtM9y
भारत और चीन के बीच शिखर वार्ता सुबह 10 बजे शुरू होगी और क़रीब पौने बारह बजे तक चलेगी. वार्ता के दौरान दोनों देशों के बीच कई अहम समझौते होंगे. साथ ही दोनों देश आपसी व्यापार और चरमपंथ जैसे ख़तरों पर भी बात करेंगे. क़रीब 11 बजे दोनों देशों के बीच प्रतिनिधिमंडल स्तर की भी बातचीत होगी. इस वार्ता के बाद क़रीब पौने बारह बजे पीएम मोदी और राष्ट्रपति शी चिनफिंग के साथ लंच करेंगे. लंच के बाद चीन के राष्ट्रपति चेन्नई के लिए रवाना होंगे और क़रीब डेढ़ बजे वे वापस लौट जाएंगे. इससे पहले कल पीएम मोदी और चीनी राष्ट्रपति शी चिनफिंग की अनौपचारिक मुलाक़ात हुई थी, जहां पीएम मोदी ने महाबलीपुरम के ऐतिहासिक स्थलों की सैर कराने के बाद डिनर पर उनसे क़रीब ढाई घंटे बातचीत की थी.